Navnet Raggsteinnuten kommer fra Raggsteindalen, som igjen kommer fra rak stein – i tidligere tider stod her en stor, høy (rak) stein i Raggsteindalen, men denne ble sprengt i stykker og brukt til muringsstein under oppføring av en støl i dalen på 1800-tallet. Navnet «Lensmannsnuten» kommer etter lensmann Torleiv Tufte opprinnelig fra Geilo som bygde varden på toppen av nuten.